# PROTOKOL POSTUPANJA U SLUČAJU POTRESA ZA UČENIKE

Škola u kojoj se održava nastava je sigurna od potresa kakvi se mogu dogoditi u našem gradu. Ne očekujemo većih problema od onih koji su se događali, no uvijek trebamo biti spremni. Ukoliko koristite neke lijekove, molimo vas da vam oni budu pripravni i dostupni u slučaju napuštanja zatvorenog prostora škole. Bilo bi korisno da imate pripremljen komplet lijekova koje redovito koristite, u jakni, uvijek uz sebe! Jakne će te neko vrijeme držati iza sebe na stolcu. Posebno važno da u svakom trenutku slijedite upute učitelja, bilo prilikom vježbi evakuacije ili eventualnog potresa i nemojte se bojati.

## POTRES U ŠKOLI

* Ukoliko se potres dogodi za vrijeme nastave u učionici ili boravku u hodniku, prema uputi učitelja čučnite ispod klupe držeći se jednom rukom za nogu stola, a drugom rukom zaštite glavu jaknom ili torbom.
* Ne napuštajte učionicu niti zgradu dok traje potres.
* Nakon smirivanja trešnje, učitelji će vas odvesti, evakuacijskim putem na zborno mjesto na igralištu izvan škole.
* Prilikom napuštanja zgrade škole sa sobom ponesite odjeću i obuću. Torbe s knjigama ostavite u razredu.
* Nemojte obuvati cipele u hodniku. Uzmite ih u ruke i preobujte se izvan škole
* Na zbornom mjestu mirno slušajte upute učitelja, ostanite u grupi poštujući epidemiološke mjere.
* Nemojte koristiti mobilne telefone za kontakte s ostalim članovima obitelji, jer će kontakt uspostaviti učitelji.
* Ne napuštajte zborno mjesto. Učitelji moraju znati gdje se nalazite.
* Ne pokušavajte sami odlaziti svojim kućama, pričekajte upute učitelja o povratku u učionice ili odlazak kućama.

## POTRES NA PUTU DO ŠKOLE ILI KUĆAMA

* Ukoliko se potres dogodi na putu prema kući, budite mirni i odmaknite se od objekata koji bi se mogli urušiti.
* Odmaknite se od rubova kuća da na vas ne bi pali crijepovi ili komadi žbuke.
* Pokrijte glavu torbom, odjećom ili rukama da se zaštitite od mogućih padajućih predmeta.
* Po prestanku trešnje mirno, bez nepotrebnog zadržavanja požurite svojoj kući.

Ravnatelj:

Boris Počuča

## EVAKUACIJSKI PUTEVI

|  |  |  |  |
| --- | --- | --- | --- |
| **Kat** | **Učionice** | **Evakuacijski put** | **Zborno mjesto** |
| prizemlje | Teh/inf, 3.a, 3.b, 3.c, 2.a, | izlaz na školsko igralište | Igralište iza škole |
| 4.c (PZ), 4.d (PZ) | Glavni izlaz/ulaz |
| 1. kat | 1.c, uprava, informatička učionica, 4.a (PZ), 4.b (PZ), 5.b, 8a | stepenice prema upravi, izlaz na školsko igralište | Igralište iza škole |
| 4.a, 4.b, 2.b, 2.c, 1.a, 1.b | Glavne stepenice, izlaz na školsko igralište |
| 1. kat | 5.a, 5.c, 6.a, 6.b, 7.a, 7.b, 7.c, 8.b, 8.c | Glavne stepenice, izlaz na školsko igralište | Igralište iza škole |
| dvorana |  | Izlaz iz dvorane na školsko igralište | Igralište iza škole |